Maleriet  blev malet vinteren 1893/94 over knapt fem måneder, det krævede ham  store anstrengelser, da han samtidig arbejde på ni andre malerier til  udstillinger på Den frie Udstilling og Charlottenborg.  Rammen Rammen er udformet så den kan bringe en mindetavle fra renæssancen i erindring. Rammen er udformet som en aedicula (fra latin: aediculum, lille hus) med søjle der bærer en entablatur, rammen er rigt ornamenteret. Trods dette tilføjede Zahrtmann to par basunblæsere. Der er formodning om at Niels Larsen Stevns kunne have været med til fremstillingen af rammen.  Højeste auktionspris I 1894 var der ingen købere til maleriet, Zahrtmann satte det på auktion i 1896 og med et bud på 700,- kr blev det trukket tilbage. Samme år fik Zahrtmann et bud på 1000,- kr, men ønskede ikke at sælge til den pris. I 1903 blev det solgt for 4500,- kr. Efter Zahrtmanns død blev det solgt i 1918 for 90000,- kr - det højeste nogensinde for et maleri af en dansk kunstner.